Australolacerta australis

Australolacerta australis é unha especie de lagarto da familia dos lacértidos, subfamilia dos lacertinos, e tribo dos eremiadinos, a única do xénero Australolacerta.Australolacerta Arnold, 1989 no GBIF. Consultado o 2 de outubro de 2022.Australolacerta Arnold, 1989 na BioLib. Consultada o 2 de outubro de 2022.

Taxonomía
 Descrición 
Tanto o xénero como a especie foron descritos en 1989 polo herpetólogo británico Edwin Nicholas Arnold, encargado da sección de herpetoloxía do Museo de Historia Natural de Londres, no seu traballo:
"Towards a phylogeny and biogeography of the Lacertidae: relationships within an old-world family of lizards derived from morphology". Bulletin of the British Museum, Natural History (Zoology) 55 (2): 209-257.

 Etimoloxías 
O nome científico Australolacerta está formado pola unión dos elementos Australo- e -lacerta. O primeiro deriva do latín australis, localización orientada cara ao sur, meridional (o contrario de boreal), e o segundo do latín lacerta, "lagarto".

O epíteto específico, australis tamén está tomado do latín australis.

 Sinónimos 
Ademais de polo seu nome actualmente válido a especie coñceuse tamén polos sinónimos:
Lacerta australis Hewitt, 1926
Lacerta australis Fitzsimons, 1943
Lacerta australis Haacke, 1982
Australolacerta australis Branch, 1993
Australolacerta australis Edwards et al., 2013 

 Distribución 
É unha especie endémica do Cabo Occidental, Suráfrica.Australolacerta australis en The Reptile database. Cansultada o 2 de outubro de 2022.

 Características e historia taxonómica 
Co traslado de Lacerta rupicola ao xénero Vhembelacerta, foi necesario un rediagnóstico de Australolacerta. A monofilia deste xénero monotípico estableceuse sobre a base dunha serie de marcadores nucleares e mitocondriais. Morfoloxicamente é máis próximo a Vhembelacerta, e pódese distinguir de todos os demais lacértidos pola seguinte combinación de características: cabeza moderadamente deprimida, corpo debilmente deprimido, SVL (medida morfométrica tomada en herpetoloxía desde a punta do fociño até a abertura máis posterior da fenda cloacal) de 50 a65 mm, máximo 70 mm; a extremidade posterior dprimida chega ao colo; a cola é cilíndrica; os escudos de cabeza son normais, cos superiores lisos; a rexión occipital é plana; o fociño aacba en punta, e é máis curto que a parte postocular da cabeza; a fosa nasal está perforada entre a nasal e unha ou dúas posnasais, coas nasais en contacto entre si detrás da rostral.

 Ameazas 
Actualmente non hai grandes ameazas para esta especie.

 Estado de conservación 
A Unión Internacional para a Conservación da Natureza e dos Recursos Naturais, considerando que esta especie atópase en varias zonas das montañas do Cabo Occidental, onde está restrinxida a altitudes moi altas (>750 m, coa maioría dos rexistros en lugares por riba dos 1 400 msnm), e en lugares de altas precipitacións, e  aínda que está escasamente distribuída nun rango estreito cunha extensión de aparicións relativamente moderada (uns 9 000 km<sup>2</sup>), gran parte da área está protexida formalmente, e hai poucas ameazas antrópicas para o seu hábitat, cualifica o status sa especie como LC (pouco preocupante).

 Notas 

 Véxase tamén 

 Bibliografía 
 Bates, M. F., Branch, W. R., Bauer, A. M., Burger, M., Marais, J., Alexander, G. J. and de Villiers, M. S., eds. (2014): Atlas and Red List of the Reptiles of South Africa, Lesotho and Swaziland. Suricata 1. Pretoria: South African National Biodiversity Institute. ISBN 978-1-9199-7696-9.
 Edwards, S., Branch, W. R., Vanhooydonck, B., Herrel, A., Measey, G. J. & Tolley, K. A. (2013): "Taxonomic adjustments in the systematics of the southern African lacertid lizards (Sauria: Lacertidae)". Zootaxa 3669 (2): 101–114.
 Hewitt, J. (1926): "Some new or little-known reptiles and batrachians from South Africa". Annals of the South African Museum 20: 473–490.

 Outros artigos 
Lacértidos
Lacertilios

Categoría:Réptiles